cyanic-selkie/wikianc huggingface dataset:
בית הספר הימי בצ'יוויטווקיה
היסטוריה
ביוני 1935 נרכשה עבור בית הספר ספינת מפרש ושמה הוסב לשמה של שרה, רעייתו של התורם יפים קירשנר, סוחר פרוות יהודי מפריס שבכספו נקנתה הספינה. הלפרן היה רב החובל של " שרה א' " ואריה באייבסקי שימש כסגנו. בקיץ 1937 עם סיום לימודי המחזור השני בבית הספר, הפליגה "שרה א'" לארץ ישראל לפעולת גיוס כספים וראווה. קבלת פנים נלהבת קיבלה את פניהם בתל אביב, ולחיפה אף הגיעו קונסולים של איטליה. לאחר כחודש חזרה הספינה לאיטליה, כשמשימתה לגיוס מימון להמשך פעילות בית הספר נכשלה. באזור האי קורסיקה נקלעה שרה א' לסערה ועמדה לטבוע, היה צורך לפנותה. הלפרן נותר על פי מסורות רב חובל לבדו על סיפונה ונטש אותה רק כשאפסו הסיכויים להצילה.
המפקח לסטרייד
בספר חקירה בשני נאמר על ידי הולמס כי לסטרייד ובלש נוסף בסקוטלנד יארד בשם טוביאס גרגסון הם יריבים. בספר כלבם של בני בסקרוויל הולמס מספר לדוקטור ווטסון כי לסטרייד "הוא הטוב שבמקצוענים, אני חושב". בסיפור "תעלומת עמק בוסקומב" לסטרייד מתואר כאדם ערמומי שחזותו היא כחושה ודמוית חמוס.
הבחירות לראשות העבודה (1992)
קמפיין
רבין נהנה לאורך הקמפיין מיתרון בסקרים. סקר של מכון סמית מינואר הראה כי רבין ינצח את שמיר בבחירות הכלליות בעוד פרס יפסיד לשמיר. סקר של מכון סמית בתחילת פברואר הראה כי ברבין תומכים 40% מחברי מפלגת העבודה, לעומת 30% בפרס, 7% בנמיר ו-4% בקיסר. בנוסף לכך 48% מחברי מפלגת העבודה סברו כי רבין הוא בעל הסיכויים הגבוהים ביותר לנצח את הליכוד לעומת 19% שסברו שפרס הוא בעל הסיכויים הטובים ביותר. פרס אמר בתגובה לסקרים כי "הסקרים של חנוך סמית לא יבחרו מועמד לראשות הממשלה". מספר ימים לפני הבחירות פורסם במעריב סקר של מכון "גיאוקרטוגרפיה" שהוזמן על ידי "גורם שתומך ברבין" לפיו 37% סברו שרבין הוא המתאים ביותר לתפקיד ראש הממשלה לעומת 25% לפרס, 3% לנמיר ו-1% לקיסר. סקר של מכון "טלסקר" הראה כי אם פרס ינצח, מפלגת העבודה תפסיד לליכוד ב-9% אחוזים ואילו אם רבין ינצח הפער בין המפלגות יעמוד על 1% בלבד לטובת הליכוד. ימים ספורים לפני הבחירות טענו במחנה פרס כי ברשותם סקר המעיד על שוויון בין פרס לרבין. על כך הגיבו במחנה רבין כי מדובר בניסיון של מחנה פרס "ליצור פרובוקציה ולהעכיר את האווירה". יום לפני הבחירות פורסם סקר נוסף של מכון סמית בו לרבין היה יתרון של 50%-43% על פני פרס ואילו במחנה פרס טענו כי ברשותם סקר המראה כי פרס ינצח.
תוצאות הבחירות
רבין זכה להצלחה בערים הגדולות. במחנה רבין נטען כי מאוכזבי ליכוד רבים התפקדו למפלגת העבודה ותמכו ברבין. בנוסף לכך זכה רבין להצלחה במקומות בהם ריכוזי עולים כמו חיפה, נצרת ואשדוד. פרס זכה במירב הקולות בקרב המגזר הערבי, אך נראה שאיבד קולות לישראל קיסר שזכה להצלחה רבה מהצפוי בציבור הערבי. ייתכן שקיסר זכה להצלחה גדולה מהצפוי בשל התמיכה בו בקרב מצביעים שהם חברי הסתדרות.
דיווה
דיווה (באיטלקית: Diva) הוא מונח המתאר דמות נשית מוכשרת, ידוענית ובעלת מחוות דרמטיות בולטות. מקור המונח באיטלקית ופירושו המילולי הוא "אלילה". המונח שימש לתיאור זמרות אופרה, בעיקר זמרות סופרן, בעלות יכולות ווקאליות יוצאות דופן והתגלגל להיות שם תואר נפוץ לנשים בולטות בעולם הבידור.
פדרו פסקל
קריירה
החל מ-2019 הוא משחק בתפקיד ראשי בסדרת הלייב אקשן של מלחמת הכוכבים - "המנדלוריאן" בתור דין דג'רין. הוא לוהק לגלם את הנבל מקסוול לורד בסרט "וונדר וומן 1984" שיצא ב-2020, ובהמשך השנה הוא שיחק בסרט "גיבורים זה אנחנו" מבית נטפליקס בדמות מרקוס מורנו.
בשנת 2023 שיחק את ג'ואל בסדרה "The Last of Us" שמשודרת בHBO. באותה השנה הופיע ברשימה השנתית טיים 100 של מגזין טיים.
עונת 1997/1998 בליגת העל ההולנדית
מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (17 ששיחקו בעונה שעברה, אליהן הצטרפה מ.ו.ו. מאסטריכט שעלתה מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה, בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.
עין גב
בשנות החמישים והשישים
בראשית שנות ה-50 נוצר בקיבוץ פילוג פוליטי בין אנשי אחדות העבודה ובין אנשי מפא"י ובסיומו בינואר 1954, לאחר שלוש שנים של ויכוחים עזבו תומכי הקיבוץ המאוחד את עין גב ועברו לגינוסר. אירוע זה פגע קשה בתשתית החברתית והכלכלית של הקיבוץ.
אקססטמיס
אקססטמיס (שם מדעי: Axestemys) הוא סוג של צב נכחד מהמשפחה צבים רכים, אשר התקיים בתקופה ארוכה שבין הקרטיקון המאוחר עד האאוקן של אמריקה הצפונית ואירופה לפני 70.6 עד 13.6 מיליון שנה מזמננו, כאשר הוא שרד את הכחדת הקרטיקון לפני 66 מיליון שנה.
שיכון ה' (בני ברק)
שיכון ה' הוא שכונה בבני ברק שהוקמה על ידי הפועל המזרחי בראשית ימיה של מדינת ישראל. השכונה גובלת בכביש גהה ושכונת גני גד במזרח ורחוב אהרונוביץ במערב, שכונת רמת אהרן בדרום ודרך ז'בוטינסקי בצפון.
היסטוריה
אבן פינה לשכונה הונחה בנובמבר 1949. המשתכנים הראשונים, קרוב ל-500 משפחות, נכנסו לבתיהם באמצע 1951. הבתים חוברו לרשת החשמל רק מעל שנה לאחר אכלוס הבתים. בשנת 1956 התגוררו בשכונה כ-700 משפחות, רובן מאנשי הציונות הדתית. בשנת 1964 היו בשכונה כ-800 משפחות.
צרפת המטרופוליטנית
צרפת המטרופוליטנית (בצרפתית: France métropolitaine או בקיצור Métropole) הוא שם המתייחס לחלקי צרפת הנמצאים באירופה. בכך נכללים השטחים ביבשת וכן האיים הקרובים שנמצאים בתעלת למאנש, באוקיינוס האטלנטי ושבים התיכון, כמו קורסיקה. המונח בא למעט את צרפת מעבר לים, שהם איים וטריטוריות של צרפת שאינם נמצאים באירופה. בחוק הבינלאומי שטח זה נקרא הטריטוריה האירופית של צרפת ובפרט את השטח של צרפת שכלול באמנת שנגן.
תזמורת פילדלפיה
תזמורת פילדלפיה יכולה להתגאות גם בשיא יוצא דופן של חלוציות תקשורתית. הייתה זו התזמורת הסימפונית הראשונה להופיע בהקלטות חשמליות (בשנת 1925), הראשונה להופיע בשידור רדיו במימון מסחרי משלה (ברשת NBC בשנת 1929), הראשונה לבצע על פסקול של סרט קולנוע ("השידור הגדול" של חברת פאראמונט משנת 1937), הראשונה להופיע בשידור טלוויזיה ארצי (ברשת CBS, בשנת 1948). התזמורת האמריקאית הראשונה שהקליטה את מכלול הסימפוניות של בטהובן על תקליטורים (בשנת 1988), והתזמורת הראשונה לנגן קונצרט בשידור חי ברשת האינטרנט (בשנת 1997).
הרשות הישראלית להכשרה ימית
סימולטור "גשר"
סימולטור "גשר" הוא הסימולטור הימי הישראלי הראשון מסוגו במזרח התיכון בשנת 2022 נחנך מתקן דומה בירדן. תפקידו הכשרת הצוערים וקציני הים הישראלים לתפקידיהם באמצעות הדמיית מצבים שונים בים, כגון סערות ותאונות ימיות. כמו כן הוא מדמה סיטואציות כגון כניסה לנמלים שונים בעולם בתנאי מזג אוויר וגובה גלים שונים, תמרון בלב ים, וראות מוגבלת. ניתן גם לבחור את סוג האונייה המדומה ואת גודלה.
גרביטון (קומיקס)
גרביטון (באנגלית: Graviton, על שם גרביטון) הוא דמות בדיונית של נבל-על המופיעה בחוברות הקומיקס ביקום מארוול קומיקס. דמותו הופיעה לראשונה בחוברת Avengers #158 מאפריל 1977 ונוצרה על ידי הכותב ג'ים שוטר והמאייר סאל בוסימה.
לוגברה
כלכלה ומסחר
הלוגברה הם חקלאים המגדלים דוחן, דורה, קטניות, אפונה ומגוון של גידולי שורש. דוחן ודורה שימשו כמזון העיקרי שלהם. בשנים האחרונות ניתן לראות גם גידולים חדשים של אבוקדו, אננס ומנגו. גידול דומיננטי נוסף המשמעותי מבחינה תרבותית הוא התירס אשר משמש בעיקר עבור הכנת בירה. הבירה מרכזית מאוד בתרבות הלוגברה ונמצאת בכל הטקסים, המאורעות ובכל ביקור אצל קרובי משפחה. אנשי הלוגברה נוהגים ללכת מרחקים ארוכים מאוד על מנת לבקר קרובי משפחה רחוקים. בנוסף לעיסוק החקלאי, הגברים של שבט הלוגברה הם ציידים. הם צדים באמצעות קשתות חזקות, היורות חצים ארוכים המשמשות אותם גם לדייג. אנשי הלוגברה עוסקים גם בגידול משק החי: בקר, כבשים, עיזים ועופות.
בעבר כמעט כל צורכי היומיום היו יכולים להיות מסופקים על ידי קבוצות קטנות בסביבת החיים שלהן, ולכן לא התקיימו קשרי סחר בין הקבוצות. אין כמעט התמחות של קבוצות במלאכות ומוצרי סחר ספציפיים וכן מבחינה מסורתית אין ללוגברה מטבע, והמסחר מתבצע באמצעות סחר חליפין בלבד. מאז 1925 קיימים שווקים אזוריים, בהם מחליפים דברי מאכל ותוצרים מקומיים. הסחר מתקיים בעיקר סביב גידולי התירס, מהם מכינים בירה. בתחילת המאה ה-20 הלוגברה החלו להשתמש במטבע של אוגנדה ולהיות חייבים בתשלום מס. תהליך זה החל במקביל לתהליך עיור בו גברים רבים החלו להגר אל מחוץ לאזורים בהם חיו על מנת למצוא עבודה. רובם חזרו לאחר כמה שנים לאזורי המחיה שלהם ושילמו את המיסים עם הכסף שהרוויחו. עם השנים, תרבות צריכה ודברי מותרות אשר הגיעו מחוץ לאוגנדה נעשו נפוצים יותר בקרב אנשי הלוגברה. כתוצאה מתהליך זה, החברה כבר לא יכלה להתנהל כחברה אוטרקית ועלה הצורך בכסף מזומן ובהזנחה של כלכלת הסחר בחליפין. הטבק הוא גידול חשוב מהבחינה הזו ומשמש בעיקר למסחר חוץ וייצוא יותר מאשר לצרכים פנימיים. באמצעות מכירת הטבק לאוכלוסיות זרות רכשו בני הלוגברה כסף מזומן והחל להתפתח סחר המטבע. כיום, אנשי הלוגברה מעורבים גם בסחר בעיירות כפריות ובחנויות ערביות או הודיות במרכזים גדולים יותר.
לבוש
אנשי הלוגברה מכונים "האנשים העירומים" בשל היחס שלהם לבגדים וללבוש. בימי קדם, רוב נשות הלוגברה לא לבשו חולצות והחלק התחתון של גופן היה מכוסה בחצאית או בעלים בלבד. כמו כן הגברים הלכו עירומים או לבשו עורות. הגברים נחשבים לציידים גדולים ומצוידים בקשתות וחצים כדי לצוד ולהביא אוכל לאנשי הלוגברה. כיום רוב אנשי הלוגברה מסתובבים עם ביגוד מערבי. באירועים חגיגיים הנשים עדין לובשות כיסויים מסורתיים באזור הערווה העשויים מעשבים ועלים.
גאורגי גונגדזה
גאורגי רוסלנוביץ' גונגדזה (אוקראינית: Георгій Русланович Ґонґадзе או גאורגי ר'ונר'אדזה גאורגית: გიორგი ღონღაძე 21 במאי 1969 - 16 בספטמבר 2000) היה עיתונאי אוקראיני ממוצא גאורגי. התפרסם, בין השאר, כמייסדו של אתר החדשות האינטרנטי "אוקראינסקה פרבדה" יחד עם אולנה פריטולה. עקב פעילותו העיתונאית נחטף ונרצח בשנת 2000 ליד קייב. אתר חשדות שהוא ייסד פעיל עד היום בערכיה של סבגיל מוסאייבה.
שמואל קופמן
קורות חייו
ביום שחרורם מהפלמ"ח, ב-2 במאי 1947, כשבאו להשתתף במסיבת פרידה לכבודם, נקרא קופמן להחליף מפקד כיתה אחר, שהיה חולה, באימון השלכת רימוני נפץ חיים. במהלך האימון התפוצץ רימון בידי אחד הלוחמים, שלושה לוחמים נהרגו ובהם קופמן. קופמן הובא למנוחות בהר הזיתים בהלוויה שבה הוספד על ידי נשיא הוועד הלאומי יצחק בן-צבי.
אביו, יהודה אבן שמואל, שתרגם לעברית את ספר הכוזרי, הקדיש את התרגום לזכר בנו.
היידרון
במיתולוגיה הנורדית, היידרון (נורדית עתיקה: Heiðrún) היא עז אשר אוכלת את עלי העץ לאראד (Læraðr) בוולהאלה. היידרון מוזכרת בשני שירים באדה הפואטית, ובאדה הפרוזאית, שנכתבה במאה ה-13 על ידי סנורי סטורלוסון. באדה הפרוזאית, התמד שיוצא מעטיניה של היידרון הוא המשקה שהאינהרייר שותים בסעודתם האינסופית.
צבי גלי
קישורים חיצוניים
מפרי עטו:
מודל הודג'קין-האקסלי
רקע
בשנת 1923 החל הביופיזיקאי האמריקני קנת' ס. קול (Kenneth_S._Cole) לנתח את התכונות החשמליות של קרום התא, על ידי מדידת העכבה החשמלית של תאים בודדים. התאים הושמו בין שני הדקיו של גשר ויטסטון והעכבות שנמדדו שימשו לבניית מעגל תמורה חשמלי המורכב מנגדים וקבלים, המייצגים את הקרום והתמיסות התוך-תאית והחוץ-תאית.
הבסיס הפיזיולוגי של המודל
כל תעלת יונים היא תצמיד של מספר תת-יחידות חלבוניות הטבולות בקרום התא וביניהן נִקבה חלולה, דרכה מסוגלים יונים לעבור. הניקבה בנויה כך שהולכה של יונים מסוג מסוים (למשל אשלגן, נתרן, כלור או סידן) מתבצעת ביעילות גבוהה הרבה יותר מאשר יונים אחרים. כל אחת מתת-היחידות המרכיבות את התעלה מצוידת במחוש רגיש למתח, המצומד מכנית לקצה התוך-תאי של תת-היחידה. שינוי הממתח החשמלי על פני קרום התא מביא לתזוזה של המחוש, המביאה בתורה לשינוי הסידור המרחבי של הקצה התוך-תאי של תת-היחידה, המכונה בהתאם שער. התעלה פתוחה להולכת יונים רק כשכל השערים עליה עוברים למצב פתוח, כלומר מפנים את הכניסה לנקבה.
משוואות המודל
כאשר Ii מסמל את מרכיבי הזרם השונים. בקירוב טוב ניתן להתחשב בזרמים העיקריים - זרמי יוני נתרן ואשלגן - אליהם נוסיף זרם זליגה קטן IL:
הכללה של המודל
<!--
Voltage-Gated Ion Channels
Thus, for every value of membrane potential, V_{m}, the following equation can be fit to the current curve:
The Levenberg-Marquardt algorithm, a modified Gauss-Newton algorithm, is often used to fit these equations to voltage-clamp data.
Leak Channels
Leak channels account for the natural permeability of the membrane to ions and take the form of the equation for voltage-gated channels, where the conductance g_i is a constant.
Improvements to the Model
The Hodgkin Huxley model is however suitable for the modelling of large networks only badly, since it is too complex.
קרוליינה (אזור)
קֶרוֹלַיְנָה (באנגלית: Carolina) הוא שמו של אזור גאוגרפי היסטורי בדרום-מזרח ארצות הברית של ימינו שכלל את מדינות ארצות הברית קרוליינה הצפונית, קרוליינה הדרומית, ג'ורג'יה וחלקים של פלורידה. האזור קרוי על שמו של צ'ארלס הראשון, מלך אנגליה, (בלטינית Carolus) ונקרא בתחילה קֵרוֹלֵנה (Carolana).
רמי צור חכם
ביוגרפיה
לאחר תקופת שיקום, תוך השתלמות במכללה הבין זרועית לפיקוד ומטה (פו"ם), מונה רמי לתפקיד לסמג"ד (סגן מפקד גדוד) 202 ולחם בתפקיד זה במבצע חוק וסדר. במסגרת מבצע זה פיקד רמי על צוותים מהסייעת אשר נעו לפני כל כוחות החטיבה וביצעו חסימה על הרכס ממערב למיידון, תוך כדי הקרב הצליח הכח של רמי להרוג 13 מחבלים שנעו לעברם באש צלפים ובעזרת הכוונת מסוקי תקיפה.
בעקבות תאונת אימונים במאי 1992 במהלכה נהרג סגן, קצין פלחה"ן צנחנים, הודח מפיקוד על הגדוד.לאחר שהיה לסמח"ט בגיזרת חטמ"ר בנימין, הוחזר רמי לתפקיד סגן מפקד חטיבת הצנחנים (סמח"ט 35) שפעלה גם אז רבות ברצועת הביטחון.
צור חכם נשוי ואב לשלושה, והוא בוגר תואר שני במדע המדינה ובוגר המכללה לביטחון לאומי.
אוניית המערכה מוסאשי
תכנון ובנייה
אורכה של מוסאשי היה 244 מטרים בקו המים, ו-263 מטרים בסך הכל. רוחבה היה 36.9 מטרים והשוקע שלה הגיע ל-10.86 מטרים בטעון מלא. ההדחק (כלי שיט) בריק היה 65,000 טון, ו-72,809 טון בטעון, ועל סיפונה שירתו כ-2,500 קצינים ומלחים ב-1942, ו-2,800 ב-1944.
מטוסים
זוג מעוטים בסיפון האחרה ומנוף במשקל שישה טון איפשרו למוסאשי לשגר ולקלוט עד שבעה מטוסים ימיים, בעיקר מדגמים מיצובישי F1M ואאיצ'י E13A.
מערכות גילוי וירי
עם בנייתה, נמצא בחרטום האונייה הידרופון, אך ניתן היה להשתמש בו רק במהירות הפלגה נמוכה מאוד. בספטמבר 1942 נוסף לאוניה מכ"ם גילוי אווירי, ושני מכ"מי גילוי ימי הותקנו ביולי 1943. במהלך סדרת השיפוצים של אפריל 1944 הותקן מכ"ם גילוי אווירי מדגם מתקדם יותר.
שירות
ב-15 בינואר 1943 הצטרפה מוסאשי לצי היפני המשולב, בפיקודו של אדמירל איסורוקו יממוטו, ומיד הפליגה לבסיס הצי היפני בלגונת טרוק. ב-1 בפברואר החליפה את אוניית-האחות שלה יאמטו, והייתה לאוניית הדגל של הצי המשולב. ב-3 באפריל השאיר יממוטו את מוסאשי בטרוק וטס למפקדה האזורית היפנית ברבאול שבבריטניה החדשה כדי לפקד על מבצע אי-גו, מתקפת-נגד אווירית שערכו מטוסי הצי הקיסרי כנגד כוחות בעלות הברית באיי שלמה. מפענחי הצפנים של בעלות הברית יירטו את התשדורות של יממוטו, והציבו לו מארב אווירי. ב-18 באפריל, לאחר שהמריא מרבאול לכיוון בוגנוויל, הפילו מטוסי P-38 לייטנינג את מטוסו של יממוטו במסגרת מבצע נקם והביאו למותו. ב-23 באפריל נשלח אפרו למוסאשי, שם נשמר בתאו שעל האונייה.
קרב מפרץ לייטה
בשעה 15:30 הורה קוריטה לכוח המשימה שלו להותיר את מוסאשי מאחור, אך שב אליה בשעה 16:21. בשלב זה שייטה מוסאשי לכיוון צפון עם נטייה של עשר מעלות שמאלה, שרידי חרטומה צנחו ב-7.9 מטרים, ומדי פעם התחפרו בגלים. קוריטה הורה לסיירת כבדה ולשתי משחתות ללוות אותה במאמץ להחיפה ובכך להצילה מטביעה, אך כל מאמצי בקרת הנזקים עלו בתוהו, ומנועיה יצאו מכלל פעולה והיא נעצרה במקומה. בשעה 19:15 החמירה נטייתה ל-12 מעלות ונתנה ההוראה לנטוש את הספינה. כרבע שעה לאחר מכן הגיעה הנטייה ל-30 מעלות, וב-19:36 התהפכה מוסאשי ושקעה. אינוגוצ'י בחר לטבוע עם אונייתו, בעוד 1,376 מ-2,399 אנשי צוותה ניצלו. כמחצית הניצולים נשלחו חזרה ליפן, בעוד המחצית האחרת נשלחה להשתתף בהגנה על הפיליפינים.
צב רך הגנגס
הצב מצוי לאורך הודו וסביבותיה בנהרות רחבים כמו הגנגס, האינדוס, פדמה, נהר מגנה, נהר ג'מונה , נהר נרמננדה , נהר מהאנדי ויובליהם השונים וכן בביצות. הוא שוכן מים לרוב ונע במהירות במים, בעודו מחפש טרף של דגים, צפרדעים, חרקים וסרטנים וגם צמחי מים שונים. הוא מספיק חזק כדי לתפוס עופות מים שוחים כמו ברווזיים וקורמורניים ואף צבים רכים אחרים.
מנהיגים
בין ארגון מנהיגים להסתדרות המורים וארגון המורים
הארגונים הוותיקים אינם רואים בעין יפה את הארגון החדש, ומתיימרים לייצג בעצמם את המנהלים. נכון ל-2023 טרם הוכר הארגון כארגון יציג.
אדולף, מלך גרמניה
בחירת אלברכט ומותו של אדולף
להדיח את אדולף היה דבר אחד; אך זה היה אחר לאכוף את ההחלטה נגדו. אדולף סירב לקבל החלטה זו, אך הסכסוך בינו לבין האופוזיציה הנסיכותית הוכרע עד מהרה בשדה הקרב. ב-2 ביולי 1298 נפגשו צבאותיהם של אדולף ואלברכט בקרב גולהיים. הכפר הקטן גולהיים ממוקם בצפון ריינלנד-פפאלץ בין קייזרסלאוטרן ווורמס בדונרסברגקרייס של ימינו. לאחר התקפות אלימות, אדולף נפל יחד עם נושאי דגל שלו וכמה מאמינים. צבאו של אדולף פנה לברוח והתפזר במהירות.
שלמה שרף
לאחר הנבחרת
לאחר שעזב את הנבחרת מונה שרף למאמן מכבי תל אביב בעונת אך פוטר כעבור שני משחקי ליגה בעקבות סכסוך עם כוכב הקבוצה אבי נמני. לאחר שעזב את הקבוצה מונה שרף למאמן הפועל באר שבע, ששיחקה באותה עת בליגה הלאומית, אולם התפטר מתפקידו לאחר משחק אחד בלבד, עקב חילוקי דעות בינו לבין הנהלת הקבוצה.
קריירה כפרשן
במהלך משחקי יורו 2012 עבד שרף כפרשן הראשי של עיתון ישראל היום לסיקור משחקי התחרות. במהלך הסיבוב הראשון השעה את עצמו שרף מהעיתון לאחר שכתב טור פרשנות למשחק בין גרמניה לפורטוגל, אף ששהה בעת שידור המשחק בהופעה של שלמה ארצי, והוכח על כן שלא צפה במשחק. בעקבות הדיווח אודותיו הודיע שרף שהוא משעה את עצמו עד תום משחקי היורו.
חיים אישיים
בשנת 2015 השתתף ב"עונת ה-VIP" של התוכנית "מאסטר שף".
וידאל די טולוזא
תולדות חייו
תקופת חייו חפפה, במידה רבה, את תקופת חייו של הר"ן. זאת אנו יודעים מעדותו של רבי יוסף קארו, בהקדמה לפירושו "כסף משנה" על "משנה תורה", שר' וידאל היה חברו של הר"ן. גם בשו"ת הריב"ש, שהיה תלמידו של הר"ן, נזכר רבי וידאל. בסימן שפ"ח שם, מוכח שהוא נפטר עוד בחייו של הר"ן. באותה תשובה בשו"ת הריב"ש מכונה רבי וידאל "האנוידאל די טולוסא". משמעות שם זה הוא ציון האותיות אלף ונון הרומזות למילה 'אדון'.
בנו של רבי וידאל, רבי יצחק, היה גם הוא תלמיד חכם והתגורר בעיר אלקלה שבספרד. הוא מוזכר בתשובה בשו"ת הריב"ש, תשובה תע"ג.
CouchSurfing
נכון לאוקטובר 2020 רשומים באתר כ-12,000,000 משתמשים בקירוב, כאשר ריכוזם הגדול באירופה ובאמריקה הצפונית.
עורק הפנים
עורק הפנים (Facial artery / External maxillary artery) הוא סעיף של העורק התרדמני החיצוני שמתפצל מעורק התרדמה, המספק דם למבנים בפנים כמו שרירים ובלוטות.
CouchSurfing
שם האתר הוא תחדיש, המתייחס למעבר וללינה במספר בתים שונים של חברים, כאשר הלינה מתקיימת בכל מקום פנוי אפשרי זמין, בהם הספה שבבתי החברים.
החברות באתר
מאז אמצע 2020 האתר גובה תשלום בעבור השימוש בו. צוות האתר הסביר את גביית התשלום בכך שמגפת הקורונה גרמה לירידה משמעותית בשימוש באתר ובפרסום בו, ולכן נדרש מקור מימוני נוסף לפעילות האתר, באמצעות גביית תשלום מהמשתמשים.
שואת יהודי הולנד
רקע
רוב יהודי הולנד חיו התגוררו בקהילה היהודית באמסטרדם, שהפכה לאחת ממרכזי היהודים המפוארים באירופה. מתוך 140,000 יהודי הולנד, כ-80,000 יהודים חיו בעיר. ריכוזי יהודים נוספים היו בהאג וברוטרדם. עם עליית היטלר לשלטון, החלו להגר יהודים מגרמניה הנאצית (ובהם אנה פרנק ומשפחתה), מאוסטריה ומהפרוטקטורט של בוהמיה ומוראביה להולנד. בשנת 1938 אסרה הולנד על הגירה לתחומה. בתקופה זו היגרו להולנד כ-34,000 פליטים יהודים, ולפי הערכה אחרת -בין 35,000 לבין 50,000 פליטים, מתוך מהגרים אלה, נותרו בהולנד כ-15,000 יהודים, והשאר המשיכו ליעדים אחרים. לצורך מתן עזרה לפליטים הוקמה וועדה לפליטים יהודים.
Battlefield 3
באטלפילד 3 (באנגלית: Battlefield 3, בתרגום חופשי: שדה-קרב 3) הוא משחק מחשב בסוגת משחקי יריות בגוף ראשון. המשחק יצא לשווקים באופן רשמי לראשונה בצפון אמריקה ב-25 באוקטובר 2011, באוסטרליה ב-27 באוקטובר, באירופה ב-28 באוקטובר וביפן ב-2 בנובמבר 2011 ומכר יותר מ-25 מיליון עותקים ברחבי העולם. המשחק באטלפילד 3 הוא המשחק האחד עשר מסדרת משחקי באטלפילד, בהם Battlefield 1942, Battlefield Vietnam, Battlefield 2 ומשחקי Battlefield: Bad Company ו-Battlefield: Bad Company 2.
מצבי משחק
המשחק מציג מספר רב של מצבים (כולל אלו של ההרחבות), כאשר לחלקם יש תת-מצב Large שפירושו יותר נקודות על פני שטח גדול יותר של המפה:
רחוב תל חי (כפר סבא)
תל חי הוא שמו של רחוב ראשי בכפר סבא, המתחיל בצפון העיר ברחוב בן יהודה ונגמר בדרום העיר במחלף תל חי המתחבר לכביש 531. הרחוב חוצה את רחוב ויצמן באזור תחנה מרכזית כפר סבא. הרחוב מורכב ברובו מבתי מגורים גבוהים (בניינים), וכולל שני בתי ספר ואזור מסחרי.
מבנה הרחוב
כאשר ממשיכים דרומה עוברים חלק קטן של בתים פרטיים, ובין היתר גם האולפנה "הראל", ולאחריו מגיעים לשורה של בתים מרובי קומות, כשהגבוה מביניהם כולל ארבע עשרה קומות והוא, נכון ל-2020, הבניין הגבוה ביותר בכפר סבא, להוציא השכונה הירוקה. באזור זה של הרחוב נמצאים שלושה בתי כנסת זה לצד זה, בית הכנסת המרוקאי, בית הכנסת התימני ובית הכנסת האשכנזי.
רנה נוויל
נציג צרפת בארץ ישראל
נוויל נמנה עם שורת דיפלומטים-ארכאולוגים ששרתו בקונסוליה הצרפתית בירושלים, דוגמת פול-אמיל בוטה, שכיהן כקונסול הכללי של צרפת בירושלים, ושארל קלרמון-גנו, ששימש בה כמתורגמן. נוויל הקדיש חיבור מיוחד לתולדות נציגי צרפת בירושלים מאז המאה ה-17.
קישורים חיצוניים
בסיום ההספד של ז'אן פרו, בעמודים 627–628, מובאת רשימה ממבחר כתביו של נוויל
מאיר יעקב פרייד
קורות חיים
בנוסף פרסם ציורים מהפרובינציה ב"הויז־פֿרײַנד" ה (1896) שבעריכת מרדכי ספקטור. שימש כקורספונדנט בוורשה של היומון היידי הפטרבורגי "דער פריינד" ושל השבועון הווינאי "די וועלט" (1900), הביטאון הרשמי הראשון ביידיש של ההסתדרות הציונית, בעריכת ראובן אשר ברוידס.
אלפרד גוזנבאואר
חייו
גוזנבאואר נולד בעיר סנקט פלטן שבאוסטריה, במדינת אוסטריה תחתית. לאחר שסיים את לימודיו בתיכון בעיירה ויסלבורג, למד מדע המדינה, פילוסופיה ומשפטים באוניברסיטת וינה, שם קיבל תואר דוקטור. גוזנבאואר הקדיש את כל הקריירה שלו לפוליטיקה, כחבר במפלגה הסוציאל-דמוקרטית האוסטרית: היה מנהיג פלג הצעירים של המפלגה הסוציאל-דמוקרטית (SJ - צעירים סוציאליסטים) בשנים 1984-1990 וסגן נשיא פלג הצעירים של האינטרנציונל הסוציאליסטי הבינלאומי (IUSY) בשנים 1985-1989. בשנים 1990-1999 עבד כחוקר בכיר בלשכת התעסוקה של מדור המשטר הכלכלי של אוסטריה תחתית.
אפורית החלמית
בית גידול
פרפרים אלה מעדיפים אזורים פתוחים יבשים וחמים עם הצמחים הפונדקאים מהם ניזונים הזחלים. כרי דשא גיריים, אזורים בעלי צמחי מעזבות, שולי כבישים, סכרי הצפות ומחצבות. בדרום אירופה מין זה נפוץ גם באזורים עירוניים. הגדילה בשימוש החלמיתיים כצמחי נוי עירוניים הביאה להתפשטות וגדילת המין.
מין זה מסוגל לחיות בטווח גבהים רחב, מ-400 עד 2500 מטרים.
בישראל
בישראל נצפה המין מתגלם בעלים מקופלים של בת-חלמית שרועה, אך עלים אלו לעיתים קטנים מדי עבורו ולא משמשים מכסה טוב מספיק. הצמח הפונדקאי המועדף עליו הוא חוטמית זיפנית. המין מקים 3 או יותר דורות בשנה.
זכויות להט"ב בלסוטו
לסביות, הומואים, טרנסג'נדרים וביסקסואלים (להט"ב) בלסוטו מתמודדים עם אתגרים משפטיים וחברתיים שתושבים הטרוסקסואלים אינם חווים. פעילות הומוסקסואלית הפכה לחוקית בשטחי המדינה מאז 2012, אם כי לסוטו אינה מכירה בזוגיות חד-מינית כגון נישואים חד מיניים או איחודים אזרחיים, ואינה מגנה מפני אפליה על בסיס נטייה מינית או זהות מגדרית. פעילות הומוסקסואלית נשית לא הופללה מעולם.
בדומה למדינות אחרות באפריקה, דיווחים על אפליה, דחיית משפחות, אלימות והטרדה נגד להט"ב אינם נדירים בלסוטו. עם זאת, עמדות כלפי חברי הקהילה מוגדרת כמתפתחות בשנים האחרונות והופכות לבעלות קבלה רחבה יותר, בהתאם למגמות ברחבי העולם. ב-18 במאי 2013 התקיימה מצעד הגאווה הראשון במדינה בבירה. קבוצת התמיכה של מטריקס היא ארגון לא ממשלתי הפועל למען זכויות להט"ב במדינה אשר הוקם בשנת 2009, ונרשם כארגון רשמי על ידי הרשויות שנה לאחר מכן.
הסכם טאיף
נסיגת סוריה בהסכם
עם זאת, הצבא הסורי שנכנס ללבנון בחסות כוח ההרתעה הערבי ב-1976 בעת מלחמת האזרחים, לא נסוג בהתאם להסכם.
הלחץ הבינלאומי על דמשק לסגת גבר מאוד לאחר רצח רפיק אל-חרירי, ראש הממשלה לשעבר של לבנון, ב־14 בפברואר 2005. הפגנות ענק שזכו לכינוי "מהפכת הארזים" נערכו בכל רחבי לבנון. ב־3 במרץ 2005 הודיע נשיא סוריה, בשאר אל-אסד, שבכוונתו "להחזיר את הכוחות הביתה". הנסיגה, בהיקף של כ־14,000 חיילים, הושלמה בתוך כשבעה שבועות.
שירים מעמק המומינים
הספר מכיל אוסף שירים שנכתבו בהשראת דמויות המומינים. מילות השירים נכתבו על ידי טובה ינסון ולארס ינסון, בעוד שאת הלחן לשירים הכין ארנה טאורו.
קומדי סנטרל
היסטוריה
מלבד תוכנית הקאלט "Mystery Science Theatre 3000", לתוכניות הערוץ היו אחוזי צפייה מעטים מאוד עד שעלתה בו הסדרה סאות' פארק ב-1997. השמועה על התוכנית נפוצה והדרישה לערוץ עלתה במהירות רבה, וב-1998 הייתה גישה אליו בכ-50% מבתי האב בארצות הברית.
אבי רצון
ביוגרפיה
שימש ככתב בעיתון "מעריב" בין השנים 1978 ל-1983. שם נודע בזכות הטור הנשכני "הקו הלוהט", בו ראיין אנשי ספורט שונים מדי שבוע, ותקף פרות קדושות בספורט הישראלי. ב-1984 נקרא על ידי המו"ל עמוס שוקן ועורך מדור הספורט, פיני זהבי, להצטרף לעיתון "חדשות". ב"חדשות" המשיך לכתוב טור בשם "הקו הלוהט". החל מ-1987 שימש כעורך הספורט של העיתון.
בשנת 2001 החל להגיש את תוכנית הספורט "בטריבונה", ששודרה בערוץ "בריזה", שהקימה yes הטלוויזיה בלוויין. לאחר שערוץ "בריזה" נסגר רכש ערוץ 10 את הזכויות לתוכנית והיא שודרה בערוץ עד שנת 2005. במקביל הגיש בערוץ 10 גם תוכנית ערב יומית בשם "רצון חופשי". בשנת 2008 החל הערוץ הראשון לשדר את "בטריבונה". במסגרת התוכנית נודע רצון בביקורתו החריפה על מאמנים ישראליים, כשהבולטים מבין אלה שהטיח בהם ביקורת היו שלמה שרף ואברהם גרנט.
הכנסת הארבע עשרה
גושים פוליטיים
בנימין נתניהו נבחר לראש הממשלה לאחר שגבר על שמעון פרס, וקיבל 50.5% מקולות הבוחרים. הקואליציה שהרכיב מנתה 66 חברי כנסת, מסיעות הליכוד-גשר-צומת, ש"ס, המפד"ל, ישראל בעלייה, יהדות התורה והדרך השלישית.
לימוזינה (תוכנית טלוויזיה)
"לימוזינה" הייתה תוכנית ראיונות בהגשת גיל ריבה ששודרה בערוץ ישראל 10 בין השנים 2002–2005.
הכנסת הארבע עשרה
חקיקה
במהלך כהונתה של הכנסת ה-14 נחקקו 273 חוקים, מספר הנמוך בכ-42% ממספר החוקים שחוקקה הכנסת ה-13, והנמוך ביותר מאז הכנסת העשירית. בדומה לכנסת ה-13, למעלה ממחצית החוקים היו חוקים שמקורם בהצעת חוק פרטית (51.28%). מספר הצעות החוק הפרטיות שהוגשו במהלך כהונתה של הכנסת עמד על 2,702, מספר הנמוך בכ-25% ממספר הצעות החוק שהוגשו בכנסת ה-13. בהקשר זה מהווה הכנסת ה-14 חריג למגמה הכללית של גידול חד במספר הצעות החוק הפרטיות, מגמה שהתעצמה מאז הכנסת ה-11, ונמשכה גם בכנסת ה-15.
נחום שטיף
בשנת 1914 ייסד את סדרת ספרי הילדים "פֿאַר אונדזערע קינדער" (יידיש: "עבור ילדינו"; אודסה-קישינב) בבית הוצאת הספרים של מו"ל ספרי יידיש האגדי בוריס קלצקין.
בורקינה פאסו
בורקינה פאסו (בצרפתית: Burkina Faso) היא מדינה במערב אפריקה, ללא מוצא לים. היא גובלת במאלי בצפון-מערב, חוף השנהב בדרום-מערב, גאנה וטוגו בדרום, בנין בדרום-מזרח וניז'ר במזרח. רוב תושבי בורקינה פאסו הם מוסלמים.
וולטה העילית
ההפיכה הצבאית הראשונה במדינה התרחשה בשנת 1966 לאחר תקופה ממושכת של אי-יציבות, שכללה הפגנות ושביתות של סטודנטים, איגודי עובדים ועובדי המגזר הציבורי, שמחו על שלטון יאמאוגו. בראש המהפכה עמד גנרל סנגולה למיזאנה (Sangoulé Lamizana ) שהדיח את יאמאוגו מהשלטון וכלא אותו במאסר. שלטון הצבא נמשך עד שנת 1970, בה אושרה חוקה אזרחית חדשה שבמסגרתה הוגדרו ארבע שנות מעבר עד לחזרה לשלטון אזרחי. מחלוקות וויכוחים סביב חוקה זו הביאו לכתיבת חוקה אזרחית חדשה שאושרה רק בשנת 1977. בשנת 1978 נערכו בחירות דמוקרטיות, לראשונה מאז המהפכה, בהן זכה הגנרל סנגולה לאמיזנה, וכך הפך שלטונו תקף מכוח בחירת העם לכאורה, ולא מתפיסתו בכוח. שנתיים לאחר מכן, ב-25 בנובמבר 1980, התחוללה הפיכה צבאית נוספת במדינה במהלכה הוחלף השלטון באופן שקט יחסית וללא שפיכות דמים. השלטון הצבאי החדש ביטל את הזכויות שהובטחו בחוקת הממשל הקודם משנת 1977. לאחר שנתיים התחוללה הפיכה צבאית נוספת במהלכה הוחלף השלטון (ב-7 בנובמבר 1982). השלטון הצבאי החדש המשיך בשלילת הזכויות הדמוקרטיות שהוקנו בעבר, אך הבטיח להקים ממשלת מעבר עד הקמת שלטון אזרחי חדש. מריבות פנימיות בקרב גורמים במפלגת השלטון הובילו להכרזה על תומא סנקרה כראש ממשלה בינואר 1983, לאחר מכן למעצרו, ולבסוף לשחרורו בהפיכה נוספת, ב-4 באוגוסט 1983.
יוסף גז (הראשון)
ביוגרפיה
נפטר בשנת ה'תרי"ג, והוספד על ידי גדולי רבני תוניס.
פדגוגיה פמיניסטית
רקע
נקודת המבט הפמיניסטית מתמקדת בשינויים בחינוך הנובעים מתוך היותן של הנשים נכללות בכל מגוון העמדות בתהליך החינוכי: כמורות, תלמידות, כמנהלות וקובעות מדיניות, וכמושא הלימוד. אמנם השינוי מכוון בראשונה כלפי חינוך נשים ובנות, אך יש לו השפעה על חינוך הגברים והבנים ועל המערכת כולה. מנקודת המבט הזו, הפדגוגיה הפמיניסטית יוצאת לקראת שינוי כולל בתחום הערכי, הארגוני ובתחום התכנים שאינו עוסק בנשים בלבד. העיסוק בפדגוגיה פמיניסטית התחיל במחלקות ללימודי הנשים באוניברסיטאות ויושם בלימודי הפמיניזם בראשיתו. עיקר המחקרים והתאוריות בתחום מתמקדים באקדמיה, בעיקר בחוגים ללימודי נשים ומגדר. ככל שהתעצבה הפדגוגיה הפמיניסטית ונוסחו עקרונותיה המרכזיים, החלו ביישומה בתחומי דעת שונים ומגוונים (מתמטיקה, כימיה, סיעוד, משפטים ועוד) וגם בחינוך בגילאים צעירים יותר. ניתן לומר כי אין פדגוגיה פמיניסטית אלא "פדגוגיות פמיניסטיות". הפילוסופית סנדרה הארדינג טוענת שניתוח פמיניסטי של מדע, טכנולוגיה וידע הוא לא מונוליתי, כלומר אין קובץ טענות מובחן מאחורי ההכללה הקרויה "פמיניזם" וישנם זרמים רבים בפמיניזם וחילוקי דעות בין פמיניסטיות. הידע הפמיניסטי מועשר וגם מוגבל על ידי הבדלים פוליטיים, מעשיים ותפיסתיים. מסיבה זו, קשה לטעון שיש פדגוגיה פמיניסטית אחת מוגדרת. הפדגוגיה הפמיניסטית ממשיכה להתעצב כל הזמן. ישנו חיפוש מתמיד אחר אלטרנטיבות חינוכיות ומבט שואל וספקני לגבי אמונות ופרקטיקות חינוכיות, מה שיוצר הגדרה דינאמית ומתפתחת.
רונן סוניס
תרגומיו ומאמריו ראו אור בעיתונות היומית ובכתבי עת רבים כגון: "הו!" (שסוניס נמנה עם מייסדיו), "דחק", "כרמל", "מעין", "עכשיו" ועוד. מראשית המאה ה-21 פרסם סוניס מאות תרגומי שירה, ובהם תרגומים לשירת ויליאם בלייק, מרטיאליס, ת"ס אליוט, כריסטופר מרלו, אלכסנדר פושקין, בוריס פסטרנק, וו.ה. אודן, ג'ונתן סוויפט, אלן גינסברג, ויליאם בטלר ייטס, יעקב ישראל דה האן, אדגר אלן פו, ארתור ראמבו, אוסקר ויילד, ואחרים.
Gecko
Gecko הוא סינגל של הדי ג'יי והמפיק המוזיקלי ההולנדי, אוליבר הלדנס, שיצא על ידי מיוזיקל פרידום רקורדס וספינינג רקורדס, ב-30 בדצמבר 2013. השיר נכתב והופק על ידי אוליבר הלדנס.
Gecko (Overdrive)
השיר מופיע בפסקול של משחק הווידאו, Forza Horizon 2.
וידאו קליפ
הווידאו קליפ של הסינגל יצא בערוץ היוטיוב של FFRR רקורדס, ב-20 במאי 2014. נכון לינואר 2022, הווידאו קליפ נצפה למעלה מ-32 מיליון פעמים.
טרוקר
שימושים רפואיים
ברפואה המודרנית נעשה שימוש בטרוקר לביצוע ניתוחים זעירים. הטרוקר המודרני מובנה בתוך צינורית (בדומה לוונפלון) מוחדר לגוף במיקום המיועד ולאחר שנשלף הטרוקר מן הצינורית, יכול המנתח להתבונן דרך הצינורית בחלל באמצעות אנדסקופ ולבצע ניתוחים באמצעות כלי חיתוך, מכשירי אחיזה וכלים ייעודיים אחרים.
קוריום
תרכובות
קוריום שלוש-ברומי (CmBr3), קוריום שלוש-כלורי (CmCl3), קוריום ארבע-פלואורי (CmF4) וקוריום ארבע-יודי (CmI4)
פרידריך פרנץ הרביעי, הדוכס הגדול של מקלנבורג-שוורין
פרידריך פרנץ הרביעי, הדוכס הגדול של מקלנבורג-שוורין (גרמנית Friedrich Franz IV., Großherzog von Mecklenburg-Schwerin, 9 באפריל 1882 - 17 בנובמבר 1945) היה הדוכס הגדול האחרון של מקלנבורג-שוורין ושל מקלנבורג-שטרליץ.
ביוגרפיה
פרידריך פרנץ נולד בפלרמו שבממלכת איטליה ב-9 באפריל 1882 לפרידריך פרנץ, שהיה מאוחר יותר הדוכס הגדול של מקלנבורג-שוורין ולאנסטסיה מיכאילובנה, הדוכסית הגדולה של רוסיה.
שטח הפסולת של האוקיינוס השקט
השפעה על החיים הימיים ועל בני האדם
דבר נוסף המסכן את בעלי החיים הוא לכידה ברשתות פלסטיק, אשר יכולות לגרום למוות. צבי הים מושפעים ביותר מתרחיש זה.
שבר בצוואר הירך
סוגי השברים הקיימים:
מתקפת זלילה
מתקפת זלילה (באנגלית: Feeding frenzy) היא סוג של התנהגות אכילה בעולם החי וצורת אכילה של מספר בעלי חיים, המתנפלים בקבוצות גדולות על מזונם. מינים רבים של קרניבורים כמו כרישים שונים (למשל כריש לימוני, כרישון לבן-קצוות או כריש שחור-שוליים) ופיראניות ניזונים בהתנפלות אדירה על טרפם.
קאראקלפאקים
מקורות
עדויות ארכאולוגיות אחרונות מצביעות כי הקאראקלפאקים יצרו קונפדרציה של שבטים שונים בין המאה ה-15 למאה ה-16 במיקום כלשהו לאורך סיר דריה או לשקע זהאני דריה, ליד השבט הקזחי-דרומי. זה יסביר מדוע שפתם, מנהגיהם ותרבותם דומים כל כך לתרבות הקזחית.
ז'אן-איב טיבודה
ילדותו ולימודיו
ז'אן-איב טיבודה נולד בליון להורים בעלי השכלה וכישורים מוזיקליים. האב כנר חובב, והאם, גרמניה במוצאה, פסנתרנית חובבת, הייתה מורתו הראשונה לפסנתר. מגיל 5 התחיל ללמוד פסנתר לאחר מכן גם כינור וחלם להיות מנצח בחייו הבוגרים. בגיל 7 הופיע בפעם הראשונה בפני קהל. בין חוויות הילדות שטיבודה מציין לעיתים קרובות כבעלות השפעה על דרכו, היו פגישותיו הקצרות כילד בן 5 ובן 7 עם ארתור רובינשטיין.
גילי שם טוב
ביוגרפיה
ב-2010 השתתפה שם טוב בעונה השישית של תוכנית המציאות "רוקדים עם כוכבים", בה רקדה עם הרקדנית דורית מילמן. זו הייתה הפעם הראשונה בתולדות התוכנית שבה רקדו זוגות חד-מיניים.
סטיב תול
ביוגרפיה
תול נולד באש-סור-אלזט ב-23 באפריל 1967. הוא התגייס לצבא לוקסמבורג ב-1987 ונרשם לקורס קצינים באקול רויאל מיליטר בבריסל. ב-1991 חזר ללוקסמבורג והוסמך כקצין. בין 2006–2007 נסע ללמוד באקול מיליטר בפריז. הוא השתתף במשימות נאט"ו בבוסניה והרצגובינה, צ'אד והרפובליקה המרכז אפריקאית. בין 2015–2020 הוא ייצג את לוקסמבורג במסגרות שונות של נאט"ו והאיחוד האירופי.
ב-29 בספטמבר 2020 הוא מונה לראש ההגנה - מקביל לרמטכ"ל במקומו של אלן דושן.
אלן קאר
פילוסופיה
קאר טען כי המעשנים, בניגוד לתפיסתם, אינם מקבלים תמריץ מעישון סיגריה; עישון רק מקל על תסמיני הגמילה מהסיגריה הקודמת, היוצרת תסמיני גמילה נוספים ברגע שהיא נגמרת. בדרך זו ההתמכרות לסם מנציחה את עצמה. הוא הדגיש כי "ההקלה" שהמעשן חש ברגע שהוא מצית סיגריה, התחושה של "הכול בסדר", היא התחושה אותה חווים לא־מעשנים כל הזמן. ולכן, כאשר המעשנים מציתים סיגריה הם בעצם מנסים להגיע למצב בו הלא מעשנים נהנים מחייהם.
הדרך הקלה להפסיק לעשן
קאר עזב את עבודתו כרואה חשבון בשנת 1983 ופתח את "מרפאת הדרך הקלה" הראשונה, כדי לעזור למכורים אחרים. מאז כתב קאר עשרה רבי מכר, כולל רב המכר שלו מ־1985 הדרך הקלה להפסיק לעשן, שעמד בראש רשימת ספרי העיון בתשע ארצות ונותר עד היום רב המכר בנושא הפסקת העישון הנמכר ביותר ברחבי העולם.
סטנלי קריימר
סטנלי קריימר (באנגלית: Stanley Kramer; 29 בספטמבר 1913 – 19 בפברואר 2001) היה במאי ומפיק סרטים אמריקאי יהודי שנהג לביים סרטים שעסקו בסוגיות חברתיות.
ראשית דרכו
ב-1941 עבד כעוזר הפקה בשני סרטים, ולאחר שנתיים עזב את העבודה, אולם לא נלחם במלחמת העולם השנייה, כשעבד ביחידת הקולנוע של צבא ארצות הברית בניו יורק. ב-1948 ייסד חברת סרטים בשם "Screen Plays Inc", ביחד עם שלושה שותפים. בשלב זה החל לקבל הכרה כמפיק. הסרט הראשון של החברה אומנם נחל כישלון, אך הסרט השני, "אלוף", בכיכובו של קירק דאגלס היה להצלחה, וקיבל שש מועמדויות לפרס האוסקר. בהמשך הפיק הצלחות נוספות ובהן סרט הבכורה של מרלון ברנדו "הנידונים לחיים".
הקואליציה האנטי-צרפתית השישית
עריקת פרוסיה
בינתיים, הברית של אוסטריה עם צרפת הסתיימה בפברואר 1813, ואוסטריה עברה לעמדת נייטרליות מזוינת. היא לא הכריזה מלחמה על צרפת עד חצי שנה לאחר מכן, באוגוסט 1813.
הכרזת המלחמה
ביוני נכנסה בריטניה באופן רשמי לקואליציה. בתחילה, אוסטריה נשארה נאמנה לצרפת, ושר החוץ מטרניך כיוון לתווך בתום לב על שלום בין צרפת לאויביה היבשתיים, אך התברר כי המחיר יהיה פירוק הקונפדרציה של הריין, איחוד בשליטת נפוליאון של כל מדינות גרמניה מלבד פרוסיה ואוסטריה, והחזרה לגבולות טרום המהפכה של צרפת. נפוליאון לא התעניין בשום פשרה שכזו שתסיים למעשה את האימפריה שלו, ולכן אוסטריה הצטרפה לבעלות הברית והכריזה מלחמה על צרפת באוגוסט 1813.
המלחמה בחצי האי האיברי
בינתיים, ארתור ולסלי, הדוכס הראשון מוולינגטון הצליח לשבור את הכוחות הצרפתים בספרד, וגרם להם לסגת עד למעבר להרי הפירינאים ולתוך צרפת. הכוחות האנגלו-פורטוגזים כבשו את העיר בורגוס בשלהי מאי, ובתוך כך איגפו את צבאו של ז'וזף בונפרטה, אחיו של נפוליאון, ואילצו אותו לסגת לעמק בנהר זאדורה. בקרב ויטוריה שנערך ב-21 ביוני 1813, הפסיד ז'וזף בונפרטה ונסוג עם צבאו לסן סבסטיאן. ולינגטון המשיך לרדוף אחרי הכוחות הצרפתיים והבריח אותם מסן סבסטיאן, שנשרפה ונבזזה על ידי הכוחות האנגלים והספרדים.
פלישת הקואליציה לצרפת
לאחר נסיגתו מגרמניה, נפוליאון ניצח במספר קרבות את בעלות הברית המתקדמות לפריז. למרות זאת הוא לא הצליח לאסוף תחת כוחו יותר מ-70,000 לוחמים, מול כחצי מיליון חיילי בעלות הברית. ב-30 במרץ 1814, נכנסו בעלות הברית לפריז. נפוליאון היה נחוש להמשיך להילחם, והוציא צו לגיוס 900,000 חיילים, אך רק מספר קטן בהרבה גויס לצבא הקיסרי.
תיאטרון האופרטה של בודפשט
תיאטרון האופרטה המטרופוליונית
הבניין של "אורפאום שומושי" לשעבר נשכר ב-1922 כאמור על ידי היזם האמריקאי בן בלומנטל והוסב לתיאטרון על ידי הפקדת האדריכלים לאסלו ואגו (ויינברגר), בלה מאלנאי (מנהיימר) והפסל אישטוון סנטג'רג'י על עבודות התכנון הבנייה וההסבה. הוא נפתח ב־22 בדצמבר 1922 עם הצגת האופרטה "הנסיכה אוליביה" של המחזאי אימרה פלדש (פליישמן) ושל המלחין אקוש בוטקאי. מ־9 בפברואר 1923 המוסד פעל בשם תיאטרון האופרטה המטרופוליטני.
האגודה האמריקאית לרפואת ילדים
האגודה הוקמה ב-1888. המטרה של האגודה היא לעצב את עתיד רפואת הילדים באמצעות מעורבותם של אנשים מכובדים שעוסקים בבריאות ילדים.
הני
{{פירושונים|
ראו גם
}}
כשהכל יגמר
רקע וכתיבה
השיר נכתב על ידי אייל דביר, תמר יהלומי ויונתן קלימי והופק על ידי יהלומי וקלימי גם כן. השיר זכה להצלחה ארצית והפך לשירה הראשון של חדד שהצליח לכבוש את פסגת מדיה פורסט, מזה 3 שנים; ב-19 במרץ 2017, הצליח להיטה "היית איתה", לכבוש את הפסגה למשך שלושה שבועות רצופים.
הלל צייטלין
ביוגרפיה
בתחילה תמך צייטלין בציונות המדינית ההרצליינית ואף שימש כציר של ציוני הומל בקונגרס הציוני החמישי בשנת 1901. בקונגרס ניהל יומן (שפרסם לאחר מכן) שם הוא מותח ביקורת חריפה על 'ציוני ציון' כלשונו, שלא הסכימו להתיישבות בארץ אחרת פרט לארץ ישראל. בעקבות "קונגרס אוגנדה" בשנת 1903, שבו נדחתה תוכנית אוגנדה, עזב צייטלין בתסכול את הציונות והצטרף לתנועה הטריטוריאליסטית של ישראל זנגוויל שגרסה "ארץ כלשהי" ולאו דווקא ארץ ישראל. אחרי הקונגרס פורסם בירחון הזמן בשנת 1905 מעין עוד יומן על שהותו בקונגרס. גם שם טען נגד המתנגדים לתוכנית. צייטלין סבר שהציונות מתעלמת מחומרת מצבם וסבלם של המוני היהודים במזרח אירופה. פרעות קישינב ופרעות הומל שפרצו באותה תקופה חיזקו אותו בעמדתו. עמדותיו כלפי הציוניות היו תנודתיות. משנות השלושים הציע חזון לאומי-מיסטי שכלל בתוכו ניסיון של תחיית מה שכינה "חסידות הבעש"ט".
בתקופת מלחמת העולם השנייה שהה בוורשה. במכתב מ-1940 כותב רבי יוסף יצחק שניאורסון לרב יצחק אייזיק הלוי הרצוג: "כיומיים טרם עזבי את ווארשא ביקרני ידידי הסופר המפורסם הישיש ר' הלל שי' צייטלין, ויבקשני בדמעות על עיניו לבקש את כת"ר בשמו, שכת"ר ישתדל אצל הסוכנות – שהוא אחד מחבריה – לשלוח לו סרטיפיקט, כי מצבו בגשם וברוח מסוכן הוא. וגם אני מצדי מבקש את כת"ר בזה".
צייטלין נשלח לטרבלינקה על ידי הנאצים ב-11 בספטמבר 1942, ערב ראש השנה תש"ג. על פי האגדה אחז בספר הזוהר והיה עטור בטלית ותפילין, כשהעלו אותו לקרון. כל משפחתו הקרובה נרצחה אף היא בשואה, ורק בנו, אהרן, נותר בחיים, מאחר שבאותה תקופה היה מצוי בארצות הברית.
צייטלין פרסם אלפי מאמרים בעיתונות היידיש, כתב עשרות מאמרים עבריים ופרסם קרוב לשלושים ספרים. רק מעט ממכלול זה קובץ אחרי מותו. על שמו קרוי התיכון הדתי צייטלין והרחוב בו שוכן בית הספר בתל אביב.
טברנק
שירי הלהקה, בדומה ללהקות פאנק-רוק אחרות, דנים בצורה הומוריסטית על אלכוהול ועישון של מגוון סמים, אם כי חלק מהשירים הם על נושאים פוליטיים.
וולפגנג זאוואליש
ביוגרפיה
לאחר המלחמה החל זאוואליש בקריירה שלו בבית האופרה באאוגסבורג. בשנת 1953 ניצח על הפילהרמונית של ברלין, המנצח הצעיר ביותר בתולדותיה. בהופעת הבכורה שלו בפסטיבל ביירוית בשנת 1957 ניצח על טריסטן ואיזולדה של וגנר, וגם שם היה המנצח הצעיר ביותר בתולדות ביירוית. משנת 1960 עד 1970 היה מנצח ראשי של התזמורת הסימפונית של וינה ומ-1971 עד 1992 היה מנהל מוזיקלי של האופרה הממלכתית של בוואריה. מ-1993 עד 2002 היה מנהל מוזיקלי של תזמורת פילדלפיה, ולאחר מכן מנצח כבוד, עד לפרישתו.
מיני מאוס
מיני ככוכבת משנה
בסרט "ריקוד האסם" שיצא לאקרנים ב-14 במרץ 1929 מתחרים מיקי ופיט על חיבתה של מיני, ושניהם מציעים לקחת אותה לנשף הריקודים באסם. מיני בוחרת את פיט בעל הרכב, על מיקי בעל הכרכרה, אולם כאשר הרכב מתקלקל בוחרת מיני את מיקי. בעת הנשף מתברר שמיקי לא יודע לרקוד ודורך על רגליה - ואז שבה מיני לפיט, אולם מיקי מבקש לרקוד עימה ריקוד נוסף והפעם לא דורך עליה מאחר שקשר עצמו לבלון. כאשר מיני מגלה זאת היא עוזבת את מיקי וחוזרת לפיט.
משל העגלה המלאה והעגלה הריקה
הרקע לפגישה
עיתונים אחרים גילו מידת מה של ספקנות: "על המשמר" כתב כי "יש רגליים לשמועה כי הפרסומת הרבה שניתנה לפגישה זו לא באה מאליה, כי אם ד. בן-גוריון היה מעוניין בה". גורמים בתוך מפא"י צוטטו כמי שמתחו ביקורת על קיום הביקור, שגרם בושה למפלגה ולמדינה, וגורמים מהציונות הדתית טענו שהיה אסור לבן-גוריון להציג את החזון איש כאוטוריטה הלכתית מעל האוטוריטה העליונה במדינה, הרבנות הראשית. גם מהצד הימני של המפה הפוליטית, עיתונה של תנועת החרות תקף את המהלך כתכסיס פוליטי, וכתב שלמרות ההודעה הרשמית, "סבורים חוגים הקרובים לבית החזון איש כי בשיחה נגעו גם בשאלת גיוס הבנות, אף כי ידוע על עמדתו הקיצונית השלילית של החזון איש בעניין זה". במעריב הביקור הושווה להליכה לקנוסה של הקיסר היינריך הרביעי בשנת 1077 בפני האפיפיור גרגוריוס השביעי, תוך שהם מעירים בציניות כי אפשר היה לברך על כל ניסיון לבירור מעמיק של בעיות הרוח במדינה, אלמלא נעשה הדבר בעצם ימי המשבר הקואליציוני.
ישראלה אורון
ביוגרפיה
ישראלה בעלת תואר ראשון בפסיכולוגיה מאוניברסיטת חיפה ומוסמכת מנהל עסקים מטעם אוניברסיטת תל אביב.
אבות אפוסטוליים
הכתבים
הכתבים הבאים מקובצים בדרך כלל יחד כאילו נכתבו על ידי האבות האפוסטוליים (באותיות מודגשות, כתבים מקוריים, באותיות רגילות כתבים שמחבריהם אינם ידועים): בנוסף, היו שטענו שהאודות של שלמה נכתבו על ידי תלמידו של השליח יוחנן בסביבות אמצע המאה הראשונה.
קלמנס מרומא
(בערך 96 לספירה) הועתקה ונקראה באופן נרחב ונחשבת בדרך כלל לאיגרת הנוצרית העתיקה ביותר שקיימת מחוץ לברית החדשה. המכתב ארוך ביותר, ארוך פי שניים מהאיגרת אל העברים, והוא מדגים את היכרותו של המחבר עם ספרים רבים הן של הברית הישנה והן של הברית החדשה. האיגרת מתייחסת שוב ושוב לברית הישנה ככתבי הקודש וכוללת התייחסויות רבות לספר יהודית, ובכך מבססות שימוש או לפחות היכרות עם יהודית בתקופתו. בתוך המכתב, קורא קלמנס לנוצרי קורינתוס לשמור על הרמוניה וסדר. המסורת מזהה את המחבר כקלמנס, הבישוף של רומא, וההסכמה המדעית היא ברובה בעד האותנטיות של המכתב.
איגנטיוס מאנטיוכיה
איגנטיוס מאנטיוכיה (ידוע גם בשם תאופורוס, מיוונית עתיקה: "נושא האלוהים") (בערך 35–110) היה הבישוף של אנטיוכיה. ייתכן שהוא הכיר ישירות את השליח יוחנן, והגותו בהחלט מושפעת מהמסורת הקשורה לשליח זה. בדרך למות הקדושים שלו ברומא, כתב איגנטיוס סדרה של מכתבים שנשתמרו כדוגמה לתאולוגיה של הנוצרים הקדומים ביותר. נושאים חשובים הנידונים במכתבים אלה כוללים, הסקרמנטים, תפקידם של הבישופים ומהותה של השבת המקראית. הוא מזהה בבירור את ההיררכיה המקומית-כנסייתית המורכבת מבישופים, פרסביטרים ודיאקונים וטוען כי דיבר בכמה מהכנסיות בהשראת רוח הקודש. הוא השני אחרי קלמנס שמזכיר את איגרות פאולוס.
DirecTV
DirecTV היא החברה הגדולה ביותר בארצות הברית, לשירותי טלוויזיה רב-ערוצית באמצעות לוויין. מטה החברה ממוקם בעיר אל סגונדו, שבקליפורניה והיא חברת בת של תאגיד AT&T. נכון לסוף הרבעון הראשון של שנת 2021, היו לחברה 15 מיליון מנויים בצפון אמריקה, אמריקה הלטינית והקריביים.
הקמת החברה
בדצמבר 1998, DirecTV רכשה את USSB תמורת 1.3 מיליארד דולר, ומיזגה את שירותי השידור של שתי החברות. בשנת 1999, DirecTV רכשה את PrimeStar, מתחרה בתעשיית הטלוויזיה הלווינית, תמורת 1.83 מיליארד דולר, מה שהגדיל באופן דרמטי את חלקה בשוק הטלוויזיה הלווינית בארצות הברית.
צלחית
צלחית (שם מדעי: Patella) הוא סוג של חלזונות ים ממשפחת הצלחיתיים, החיים על סלעי החוף.
נוי והדר קרקו
קריירה
בשנת 2012 נמנו עם המנחים הראשיים של תוכנית המתיחות "סתאאאם!" כמו דנה פרידר בערוץ הילדים שעמה מתחו כוכבים מעולם הבידור. בנוסף ב-2012, שיחקו בתפקיד אורח בסדרת הנוער "גאליס" בערוץ הילדים למנויי הוט, בה הן גילמו את האחיות של דורי.
באוקטובר 2020 האחיות הודיעו על התפצלות ושכל אחת מהן תתחיל קריירה נפרדת, אך לאחר כמספר חודשים השלימו השתיים וחזרו לעבוד יחד.
חיים אישיים
להדר ולבעלה ליאו, נולד בן בכור ב-13 במרץ 2023. שבועיים אחרי כן, ב-26 במרץ 2023 נוי ילדה את בנה הבכור.
קובי מרום
שירותו הצבאי
במלחמת לבנון הראשונה שימש כקצין המבצעים הגדודי, בקרב למרגלות הבופור ביום הראשון למלחמה, לאחר שנפצעו המג"ד והמ"פים, נטל מרום את הפיקוד על הכוח והוביל אותו בלחימה עד לבוא הסמג"ד, בהמשך המלחמה נתמנה למפקד פלוגה ב' בגדוד איתה לחם בביירות במשך חודשים רבים. בקיץ 1983 התמנה מרום לקצין אג"ם ביחידת שלדג תחת פיקודם של גיורא ענבר ודורון אלמוג. במסגרת השירות בשלדג מרום פיקד על מבצע משה להעלאת יהודי אתיופיה ממדבר סודאן. ב-1985 השתלם בקורס מתקדם בצבא ארצות הברית שנערך בפורט בנינג, עם שובו נתמנה לסגן מפקד גדוד 13 תחת פיקודו של משה קפלינסקי. ב 1986 יצא מרום לשנת לימודים בבית הספר לפיקוד ומטה אותו סיים בצטיינות ובסיומו נתמנה לקצין אג"מ חטיבת גולני תחת פיקודו של המח"ט גבי אשכנזי.
עוצבת געש
עוצבת געש (אוגדה 36) היא אוגדה משוריינת סדירה בפיקוד הצפון בצה"ל. מפקד האוגדה הנוכחי הוא תת-אלוף דדו בר כליפא.
עידן מורדל
2015
באליפות ישראל בשחייה למרחק 5 ק"מ בבריכה שנערכה במכון וינגייט בינואר 2015 זכה מורדל בפעם השנייה ברציפות במדליית זהב בשיא אישי חדש של 55.13 דקות, לפני גיא מוסקוביץ' (57.37 דקות) ולירן קונובלוב מהפועל ירושלים (57.44 דקות).
ארנון סגל
ביוגרפיה
סגל גדל בהתנחלות עפרה, בנו הבכור של העיתונאי חגי סגל, ואחיו של העיתונאי עמית סגל. למד בישיבת מקור חיים, אחר כך בישיבת ההסדר בעתניאל דרכה התגייס לגולני. לאחר השירות הפעיל עבר ללמוד בישיבת תקוע.
אפתיח'אר חאן
אפתיח'אר חאן למד ב. בתקופת חלוקת הודו ועצמאות פקיסטן, נועד לרשת את הגנרל הבריטי דאגלס גרייסי כמפקד העליון, אך מותו בהתרסקות מטוס לפני שנכנס לתפקיד מנע אותו ממנו. הוא אחיו הצעיר של הגנרל הפקיסטני מוחמד אכבר חאן.
Sangria Wine
הופעות חיות
ב-20 במאי 2018, ויליאמס וקביו ביצעו את השיר לראשונה בטלוויזיה בטקס פרסי המוזיקה של בילבורד 2018.
רבי חייא בר אמי
המסופר עליו
האמורא רב יוסף היה מחבריו. בתלמוד מובאית מחלוקת בינו לבין רב יוסף לגבי השיעור המדויק של המלבן והמנפץ והצובע והטווה והאורג צמר בשבת.
מאמרותיו
רוב המימרות שמסר רבי חייא בר אמי בשם עולא הם בענייני הלכה. ב מובאות מספר מימרות באגדה שאמר רבי חייא בר אמי בשם עולא:
שער טולדו
היסטוריה
התוכנית הראשונה לבניית שער טולדו הנוכחי עלתה בימי שלטונו בספרד של ז'וזף בונפרטה. התוכנית מעולם לא יצאה לפועל בשל גירושם של הצרפתים, ובמקומה נבחר תכנון חדש של השער כאנדרטה להנצחת עלייתו בחזרה לשלטון של המלך פרננדו השביעי. השער נבנה בין השנים 1817 ו-1827, והוא עשוי לבני גרניט ומורכב מקשת מרכזית ושני שערים משניים.
מערב אפריקה
מערב אפריקה הוא אזור גאוגרפי בחלק המערבי של יבשת אפריקה. הגדרת תחומיו של האזור משתנה. המדינות הנכללות בהגדרת האו"ם לאזור זה הן:
על פי האו"ם, גם האי סנט הלנה, טריטוריה בריטית באוקיינוס האטלנטי נכללת באזור זה.
רקע
הגבול המזרחי של מערב אפריקה עובר ממערב לקו האורך 10°. האוקיינוס האטלנטי מהווה את הגבול המערבי והגבול הדרומי של האזור. הגבול הצפוני של האזור הוא מדבר סהרה ועיקול הניז'ר נחשב החלק הצפוני ביותר של האזור.
תרבות
מערב אפריקה היא בעלת מגוון גדול של תרבויות אשר יש להן מאפיינים דומים בלבוש, מאכלים, מוזיקה, ותרבות שאינם מאפיינים קבוצות אתניות מחוץ לאזור הגאוגרפי. הדג'מבה והקורה, לצד בד הקנטה של בני שבט האקן הפכו לססמנים מוכרים של התרבות המערב אפריקאית, כמו גם סגנון הארכיטקטורה הייחודי לאזור - הסגנון הסדאנו-סאהלי.
קרב סילבה ארסיה
רקע
בשנת 509 לפנה"ס, בעקבות פרשת אונס לוקרטיה, הודח מלך רומא לוקיוס טארקוויניוס סופרבוס בהפיכה ללא שפיכות דמים אשר הונהגה בידי קבוצת אצילים בהנהגת לוקיוס יוניוס ברוטוס. ברוטוס הפך את רומא לרפובליקה, ומונה כקונסול לצד לוקיוס טרקיניוס קולאטינוס. עם זאת, טארקוויניוס לא אמר נואש, וניסה ליזום הפיכה ברומא. ההפיכה נכשלה, והמעורבים בה (וביניהם שניים מבניו של ברוטוס) הוצאו להורג. בעקבות המאורע, הוחלף קולאטינוס בפובליוס ולריוס. טארקוויניוס החל להסית את ערי האטרוסקים (טארקוויניוס עצמו היה אטרוסקי במוצאו) כנגד רומא. בסופו של דבר גייסו הערים האטרוסקיות ויי וטרקוויניה צבא ויצאו כנגד רומא. הצבאות נפגשו ביער סילבה ארסיה ליד רומא. על חיל הפרשים הרומי פיקד ברוטוס, בעוד על חיל הרגלים הרומי פיקד ולריוס. אצל האטרוסקים, המלך הגולה פיקד על חיל הרגלים, ובנו ארונס טארקוויניוס על חיל הפרשים.
ייווא
היסטוריה
יוזם הקמת "ייִוואָ" היה הבלשן והסופר נחום שטיף, אשר ראה בתרבות היידיש בסיס ריאלי ללאומיות יהודית, בניגוד למפעל תחיית הלשון העברית, ולמתבוללים אשר אימצו את השפות פולנית או רוסית. דמויות מפתח נוספות בייסוד המכון היו הבלשן מקס ויינרייך, ההיסטוריון אליהו צ'ריקובר והפילולוג זלמן רייזן.
המכון הוקם בוועידה שנערכה בברלין, ומשכנו של מטה המכון נקבע בווילנה, שבה חייתה אז אוכלוסייה גדולה של יהודים. למכון היו שלוחות בברלין, בוורשה ובניו יורק. בעשורים הראשונים לפעילות המכון נחלקה פעילותו למספר מחלקות:
איוב ת'אבת
איוב ת'אבת (בערבית: ايوب ثابت; 1884 - פברואר 1947) היה פוליטיקאי לבנוני פרוטסטנטי.
ביוגרפיה
במפקד שהתקיים בלבנון בשנת 1932 נרשם ת'אבת כחסר דת. ת'אבת המשיך לכהן כשר, ובאוגוסט 1934 הוא היה אחד מארבעת המועמדים לנשיאות לבנון. הוא נחשב לפופולרי בקרב נוצרים ומוסלמים, אולם היותו פרוטסטנטי הציגה את סיכוייו כנמוכים. בנובמבר 1934, לאור התפטרותו של שארל דבאס היה אחד משני המועמדים להחליפו כיושב ראש הפרלמנט, אך הוא ויתר על המשרה שנמסרה לפייטרו טראד.
לקראת הבחירות, קבע ת'אבת שבפרלמנט יהיו 32 מושבים לנוצרים ו-22 למוסלמים, חלוקה שנתנה לנוצרים המרונים רוב בפרלמנט. קביעה זאת נעשתה על ידי הכללה של אזרחים לבנונים שהגרו ממנו, שהיו ברובם הגדול נוצרים, בתוך בעלי זכות הבחירה. קביעה זאת עוררה תרעומת רבה מצד המוסלמים, והגנרל הבריטי ספירס, שצידד במוסלמים הביא להחלפתו של ת'אבת, ביולי 1943. בבחירות התמודד במסגרת "הגוש הלאומי" של אמיל אדה. הוא נבחר לפרלמנט במחוז ביירות והיה לאחד מראשי האופוזיציה. בתחילת 1944 בדיון על הסכם מכס עם סוריה, תמך בהסכם נגד עמדתם של עמיתיו הלאומיים, בטענו שההסכם השיג את מה שניתן. במרץ 1945, בעקבות הקמת הליגה הערבית, נפגש עם אמיל אדה ואלפרד נקאש לדון בדרכים לשמור על עצמאות לבנון.
ססבו
היסטוריה
העיר ססבו נוסדה ב-1 באפריל 1902. ב-1945 מנתה אוכלוסיית העיר 206,000 תושבים, והיא הייתה למטרה להפצצה אסטרטגית של בעלות הברית ב-29 ביוני, שהחריבה חלקים נרחבים העיר. לאחר סיום המלחמה השתלט צי ארצות הברית על מתקני הנמל, והפך אותו למעגן לאוניותיו. חלקים מהנמל נחלקים בין הצי האמריקני וכוחות ההגנה של יפן.
יואב יפת
ביוגרפיה
הוא עורך מוזיקלית את תוכנית הרדיו ציפורי שיר בכאן גימל, ומגיש את התוכניות "יואב יפת" ו"אחד בתשע" בכאן 88. משתתף במופע משותף עם מארש דונדורמה בשם "תנינים על הראש" וחבר בהרכב המוזיקלי "הקולות הצפים" שמבצע מוזיקה דרום אפריקאית.
האגודה לזכות הציבור לדעת
ביקורת נגד האגודה
נטען כנגד האגודה שבניגוד למטרתה המוצהרת למסירת מידע אמין לציבור על אמצעי התקשורת, פעולותיה והמידע שהיא מפרסמת מונעים מתפיסת עולם ימנית המקורבת לליכוד. במרץ 2018 פרסם נתי טוקר בדה מרקר שהעמותה המקורבת לליכוד פעלה למינוי שלושה חברים במועצת הרשות השנייה. בינואר 2019 פורסם במקור ראשון שמנכ"ל העמותה מתעתד להתחרות על משבצת הצעירים ברשימת הליכוד לכנסת. העיתונאי אמנון אברמוביץ טען בעקבות תלונות חוזרות ונשנות של האגודה נגדו לרדיפה על ידה.
אולימפיאדת מינכן (1972)
אולימפיאדת מינכן (1972) היא האולימפיאדה ה-20 בעת החדשה. היא התקיימה באוגוסט ובספטמבר 1972 במינכן שבגרמניה המערבית, מול מינכן התחרו על האירוח דטרויט, מדריד ומונטריאול.
באולימפיאדה זו שבר השחיין היהודי-אמריקאי מארק ספיץ שבעה שיאי עולם וזכה בשבע מדליות זהב. לאחר חטיפת הספורטאים הישראלים החליטו אנשי המשלחת האמריקאית למלט את ספיץ מהאולימפיאדה מחשש שינסו לפגוע בו עקב היותו יהודי.
פאונטיין הילס
פאונטיין הילס (באנגלית: Fountain Hills) היא עיר במחוז מריקופה, אריזונה, ארצות הברית. לפי מפקד התושבים של שנת 2007 חיו בעיר 25,316 תושבים. בשנות ה-90 הייתה פאונטיין הילס העיר השמינית בקצב גידול התושבים באריזונה.
ירדן ברכה
ירדן ברכה (נולדה ב-20 ביולי 1987) היא שחקנית תיאטרון וטלוויזיה ישראלית.